钦定古今图书集成/明伦汇编/宫闱典/第096卷 > 淳安公主 下嫁蔡震
## 钦定古今图书集成/明伦汇编/宫闱典/第096卷 > 淳安公主 下嫁蔡震

按《明外史公主列传》：淳安公主，下嫁蔡震。震醇谨无
过失，当刘瑾之败，每遇廷讯，即斥其人附己阴事，以
胁持之，廷臣无敢诘者。震厉呼曰：“我皇家至戚，应不
附尔！”趣狱卒拷掠之，瑾乃服罪，以是知名。嘉靖中卒，
赠太保，谥康僖。

按《续文献通考》：“淳安公主，英宗第三女，下嫁驸马蔡
震，军人诚子也。主后进大长公主，弘治十二年薨。震
以嘉靖十四年卒，赠太保，谥康僖。”